મેરાન્યૂઝ નેટવર્ક,ગાંધીનગર: આમ તો રસોડું એટલે અડધો વૈધ કહેવાય છે. તેમાંય હળદરના ગુણધર્મો જોઈએ તો કદાચ શરીરમાં લોહીથી માંડીને અન્ય અનેક અંગો માટે હળદર કેટલી ઉપયોગી છે તે સમજાશે. હળદરને માત્ર મસાલાના ઉપયોગ તરીકે જ ન જોતાં તેમાં રહેલા ઔષધીય ગુણોનો ખજાનો પણ એટલો જ વિશાળ છે. રોજીંદા જીવનમાં જમવા સિવાય અનેક બીમારીઓ દૂર કરવામાં હળદરનો ઉપયોગ થાય છે. હળદરનું રોજ સેવન કરવાથી આપઆપણું શરીર અનેક સ્વાસ્થ્ય વિષયક ફાયદાઓ મેળવે છે. રોજબરોજના ઉપયોગમાં હળદર ખાવાથી તમારી યાદશક્તિ સુધરે છે અને સ્ફૂર્તિ આવે છે.